Document ID: /fineweb-2-swissfilter-quality_10-filterrobots/filtered/01798.jsonl.gz/680

Die Aagfrässene Jungi Garde - Fasnacht 2019
Sujet: Drey Dääg Friide und Muusig - wie z'Woodstock vor 50 Joor - fyyre mir jedes Joor!
Drey Dääg Räge, Blueme, Musig und Friide: wär's erläbt hett, wird vo vyle beniide.
Doch was blybt? E Kater, e Filmriss, Kommerz. Hütt isch Woodstock e Trade-Mark, e billige Scherz.
D'Stars vo dozmoll sinn hütt am Rollator (wenn's no goht), oder sy hänn ussgsunge und sinn scho lang doot.
Drum bsinne mer-ys, das isch my Rot, was bi däre Gschicht am Aafang stoot:
Au hütt no gitt's für «Drey Dääg Friide und Muusig» e Fescht, au do sinn dr Uncle Sam und dr Yankee liebi Gescht.
(e Usszug uss em Zeedel 2019)